Bruce Willis

Walter Bruce Willis (sündinud 19. märtsil 1955 Idar-Obersteinis Lääne-Saksamaal) on Kuldgloobuse ja kahe Emmy auhinnaga pärjatud USA filminäitleja, produtsent ja laulja. Tema näitlejakarjäär lõppes 2022. aastal afaasia ehk kõnehalvatuse tagajärjel. 

Willise lapsepõlv möödus USA-s New Jersey osariigis. Ta lõpetas seal kooli ja läks siis New Yorki, et hakata näitlejaks. Enne rollide saamist töötas ta baaris kelnerina. 

Tema läbilöök toimus näidendis "Fool for Love (1984)". Samal aastal valiti ta 3000 kandidaadi seast mängima komöödia(tele)sarja "Moonlighting" ("Partnerid"), mis tõi talle hiljem nii Kuldgloobuse (1986) kui ka Emmy (1987) auhinna parima meesosatäitja kategoorias ning tegi tema ja ta ekraanipartneri Cybill Shepherdi näitlejatena väga kuulsaks. Mängufilminäitlejadebüüdi tegi ta filmis "Blind Date (1987)" Kim Basingeri kõrval. 

Paljud tunnevad teda kui John McClane'i filmidest "Visa hing", "Visa hing 2", "Visa hing 3", "Visa hing 4" ja "Visa hing 5".

Osaline filmograafia

Filmirollid
 Aasta  Pealkiri  Eestikeelne pealkiri  Roll 1987  "Blind Date"  "Pimekohting"  Walter Davis  1988  "Die Hard"  "Visa hing"  John McClane, Sr. 1989  "In Country"  "Maakohas"  Emmett Smith 1989  "Look Who's Talking"  "Vaat' kes räägib" Mikey (hääl) 1990  "Die Hard 2" "Visa hing 2" John McClane, Sr. 1990  "Look Who's Talking Too"  "Vaat, kes ka räägib"  Mikey (hääl) 1990  "The Bonfire of the Vanities" "Edevuse tuleriit" Peter Fallow  1991  "Mortal Thoughts"  "Surmavad mõtted" James Urbanski 1991  "Hudson Hawk"  "Hudson Hawk"  Eddie 'Hudson Hawk' Hawkins  1991  "Billy Bathgate"  "Billy Bathgate"  Bo Weinberg  1991  "The Last Boy Scout" "Viimane skaut" Joseph Cornelius 'Joe' Hallenbeck  1992  "Death Becomes Her"  "Surm sobib talle"  Dr. Ernest Menville 1993  "Striking Distance"  "Löögiulatus"  Tom Hardy 1994  "North"  "North"  jutustaja 1994  "Color of Night"  "Öö värvid"   Dr. Bill Capa  1994  "Pulp Fiction"  "Pulp Fiction"   Butch Coolidge 1994  "Nobody's Fool"  "Ei kellegi narr" (ka "Mõni kohe oskab")   Carl Roebuck  1995  "Die Hard: With a Vengeance"  "Visa hing 3"   John McClane, Sr. 1995  "Four Rooms"  "Neli tuba"   Leo  1995  "Twelve Monkeys" "Kaksteist ahvi"  James Cole  1996  "Last Man Standing"  "Viimane ellujääja"  John Smith  1996  "Beavis and Butt-head Do America" "Beavis ja Butthead teevad Ameerikat"  Muddy Grimes (hääl) 1997  "The Fifth Element"  "Viies element"  Korben Dallas 1997  "The Jackal" "Šaakal" Šaakal 1998  "Mercury Rising"  "Mercury on hädaohus"  Art Jeffries  1998  "Armageddon"  "Armageddon"  Harry S. Stamper  1998  "The Siege"  "Sõjaseisukord"  Kindralmajor William Devereaux  1999  "Breakfast of Champions"  "Tšempionide eine"  Dwayne Hoover  1999  "The Sixth Sense" "Kuues meel"  Dr. Malcolm Crowe 1999  "The Story of Us"  "Meie lugu"   Ben Jordan  2000  "The Whole Nine Yards" "Üheksa jardi"   Jimmy 'The Tulip' Tudeski  2000  "The Kid"  "Suur poiss"   Russell Duritz 2000  "Unbreakable"  "Purunematu"   David Dunn  2001  "Bandits"  "Bandiidid"   Joe Blake  2002  "Hart's War"  "Harti sõda"   Kolonel William A. McNamara  2003  "Tears of the Sun"  "Päikesepisarad"   A.K. Waters 2003  "Rugrats Go Wild!"  "Jõmpsikate metsikud seiklused"  Spike (hääl) 2003  "Charlie's Angels: Full Throttle"  "Charlie inglid: täie rauaga!"  William Rose Bailey (tiitritest puudub) 2004  "The Whole Ten Yards"  "Kümme jardi"  Jimmy 'The Tulip' Tudeski 2004  "Ocean's Twelve"  "Oceani kaksteist"  Bruce Willis (tiitritest puudub) 2005  "Hostage" "Pantvang"  Jeff Talley 2005  "Sin City" "Sin City"  John Hartigan 2006  "Alpha Dog"  "Tappev sõprus"  Sonny Truelove   2006  "16 Blocks"  "16 kvartalit"  Jack Mosley  2006  "Fast Food Nation"  "Kiirtoidu rahvas"  Harry Rydell  2006  "Lucky Number Slevin"  "Õnneseen Slevin"  Mr. Goodkat 2006  "Over the Hedge" "Üle heki"   RJ (hääl) 2007  "Planet Terror"  "Õuduste planeet"  Lt. Muldoon  2007  "Live Free or Die Hard"  "Visa hing 4"  John McClane, Sr. 2008  "Shine a Light"  "Valgus peale"  tema ise (tiitritest puudub) 2009  "Surrogates"  "Surrogaadid"  Agent Greer  2010  "The Expendables"  "Palgasõdurid"  Mr. Church (tiitritest puudub) 2010  "RED"  "RED - Eriti ohtlikud agendid"  Frank Moses  2012 "Moonrise Kingdom"  "Kuutõusu kuningriik"  Kapten Sharp 2012  "The Expendables 2"  "Palgasõdurid 2"  2012  "Looper"  "Ajasõlm"  vana Joe 2013  "A Good Day to Die Hard"  "Visa hing: Hea päev, et surra"  John McClane, Sr. 2013  "G.I. Joe: Retaliation"  "G.I. Joe: Kättemaks"  Kindral Joe Colton 2013  "RED 2"  "RED 2 - Eriti ohtlikud agendid"  Frank Moses 

Telesarjarollid
"Miami Vice" (Tony Amato, 1 osa, 1984)
"Partnerid" ("Moonlighting") (David Addison Jr., 66 osa, 1985–1989)
"Ally McBeal" (Dr. Nickle, 1 osa, 1999)
"Sõbrad" (Paul Stevens, 3 osa, 2000)

Isiklikku
Bruce Willis oli aastatel 1987–2000 abielus näitleja Demi Moore'iga. Neil on kolm tütart: Rumer Glenn Willis (sündinud 1988), Scout LaRue Willis (1991) ja Tallulah Belle Willis (1994). 

Aastail 2003–2004 oli ta paar Brooke Burnsiga, kellega ka kihlus, kuid abieluni see kaugsuhe ei viinud. 

2009. aastal abiellus ta Maltal sündinud Briti modelli ja näitleja Emma Hemingiga, kellega tal on kaks last: Mabel Ray Willis (2012) ja Evelyn Penn Willis (2014). 

2023. aasta veebruaris teatas perekond Willise frontotemporaalse dementsuse diagnoosist.Bruce Willis has dementia, his family announces. BBC News, 17. veebruar 2023

Tunnustus 

 2006 – Prantsuse Kunstide ja Kirjanduse Ordeni ohvitser (panuse eest filmindusse)
 2006 – oma täht Hollywoodi kuulsuste alleel 
 2011 – New Jersey kuulsuste halli liige
 2013 – Prantsuse Kunstide ja Kirjanduse Ordu komandör

Emmy
 1987 – silmapaistev draamasarja meesnäitleja – "Moonlighting" 
 2000 – silmapaistev külalisroll komöödiasarjas – "Sõbrad"

Viited

Välislingid

BruceWillisPL.com – Bruce Willise fännileht koos fotogaleriiga, foorum ja uudised Bruce Willise kohta (inglise keeles)

Kategooria:Ameerika Ühendriikide filminäitlejad
Kategooria:Ameerika Ühendriikide televisiooninäitlejad
Kategooria:Ameerika Ühendriikide lauljad
Kategooria:Sündinud 1955